تورکیه باش ناظیر بینا‌لی ییل‌دیریم، ژاندارما و ساحل گوونلیک قوموتانلیقلارینین ایچ ایشلر ناظیرلیگینه باغلانماسی اوچون فرمان حاضیرلاناجاغینی ایفاده ائده‌رک،
"لازیم اولان دیگر تشکیلاتی قوروجولوق ایشلری ده داوام ائده‌جک" دئدی.
ییل‌دیریم، پرزیدنت ساراییندا پرزیدنتی رجب طیب اردوغان باشچیلیغیندا ائدیلن ناظیرلر کابینه‌سی‌نین توپلانتی‌سینا باغلی آچیقلاما وئردی.
20  ژوئیه‌ده دولتین اؤزونه اعلان ائتدیگی فوق العاده حالین حیاتا کئچیریلمه‌سینده هر هانسی بیر پروبلم اولمادیغینی سؤیله‌ین باش ناظیر، مقصدین، فتح الله‌چی ترور تشکیلاتی پارالل دولت قورولماسی (فتو / پ.ی.د) ایله موباریزه‌ده سرعت‌لی و قطعی نتیجه آلماق اولدوغونو وورغولادی.
ناظیرلر کابینه‌سینده، بوغازیچی کؤرپوسونون آدی‌نین بون‌دان بئله 15 ژوئیه شهیدلر کؤرپوسو اولماسی‌نین قرارلاشدیریلدیغینی دا یازان باش ناظیر، ایستانبول و آنکارادا بیر شهیدلر عابده‌سی قورولاجاغینی آچیقلادی.
خائین تلاش گئجه‌سی شهید اولان‌لارین یاخین‌لاری و غازی‌لر اوچون اجتماعی بانک‌لاریندا حساب آچیلدیغینی دا بیل‌دیرن باش ناظیر، بئله‌لیکله بو کس‌لره کؤمک علی اوزادیلابیله‌جگینی قید ائتدی.
باش ناظیر،
"کودتا تشببوسو دولتیمیزه دیز چؤکتوره‌جکلرینی سانان‌لار بیر دفعه داها یانیلمیش‌لار. میللتیمیز، 2023 هدف‌لرینه چاتماقدا دا عزم و دایانیق‌لی‌لیغینی داوام ائتدیره‌جک" ایفاده‌لرینی ایستیفاده ائتدی.
باش ناظیر بینا‌لی ییل‌دیریم، ناظیرلر کابینه‌سی‌نین اؤنجه جمهوریت خالق پارتیسی و میللیتچی حرکت پارتیسی لیدرلری‌نین ده ایشتیراکی پرزیدنتی رجب طیب اردوغان ایله بیر یئره گلدیک‌لرینی خاطیرلادا‌راق، آنایاسادا بیر سیرا دوزنلمه موضوعسوندا راضیلاشدیق‌لارینی بیلدیریب.
ییل‌دیریم، لیدرلر آراسیندا یئنی آنایاسا موضوعسوندا دا راضیلاشما اولدوغونو و بونا باغلی پروسه‌سین باشلادیغینی دا سؤزلرینه علاوه ائتدی.
